Jim Carrey

Jim Carrey (g. 1962 m. sausio 17 d. Niu Marketas, Ontarijas) – Kanados ir JAV aktorius, turintis šių abiejų šalių pilietybes.

 Jaunystė 
James Eugene Carrey gimė 1962 m. sausio 17 d. Niu Markete, Ontarijuje. Jis yra jauniausias iš keturių vaikų.

Vaikystėje Džimas mėgdavo parodijuoti kino žvaigždes. Būdamas pradinėse klasėse Džimas prašydavo mokytojos, kad leistų parodijuoti klasiokams, todėl auklėtoja jam leido po pamokų surengti keliolikos minučių pasirodymą. Kai Džimas buvo 9 klasėje, jo tėvas buvo išmestas iš darbo ir buvo priverstas parduoti namą bei išsikelti iš Niu Marketo į pramoninį Toronto priemiestį. Po pamokų, kaip ir visa šeima, Džimas dirbo fabrike valytojuhttp://presentoutlook.com/first-jobs-of-successful-people/ ir gyveno vagonėlyje ant ratų. Dėl darbo fabrike jo pažymiai mokykloje nukentėjo, todėl 16 metų jis išėjo iš mokyklos siekdamas komedianto karjeros.

 Kino karjera 
Iki XX a. 9-ojo dešimtmečio pradžios Džimas vaidino smulkius vaidmenis, dažniausiai Kanadoje. Vėliau persikėlė gyventi į Los Andželą, kuriame dirbo komediantu „The Comedy Store“ klube. 1984 m. jis vaidino trumpai gyvavusioje situacijų komedijoje „Ančių fabrikas“. 1985 m. Džimas vaidino antraplanius vaidmenis komedijose „Įkąstasis“ ir „Pegė Sju vedybos“ bei pagrindinį vaidmenį 1988 m. filme „Žemės merginos lengvai prieinamos“. 1990 m. jis prisijungė prie serialo „In Living Color“. 1994 m. gavo pagrindinį vaidmenį filme „Eisas Ventura: naminių gyvūnėlių detektyvas“, tais pačiais metais spėjo suvaidinti sėkmingose komedijose „Kaukė“ ir „Bukas ir bukesnis“. 1995 m. suvaidino filmuose „Betmenas amžiams“ ir Eiso Venturos filmo tęsinyje „Eisas Ventura: kai gamta šaukia“. 1996 m. jis pakeitė Chris Farley filme „Kabelininkas“ (liet. atitikmuo – „Prielipa“), už kurį gavo 20 mln. JAV dolerių, t. y. didžiausią tuo metu sumą, pasiūlytą komediantui. Nors šis filmas ir nesusilaukė tiek dėmesio, kiek buvo laukiama, tačiau 1997 m. Džimas susigrąžino savo komedianto vardą filme „Melagi, melagi“. 1998 m. suvaidino dramoje „Trumeno šou“, už kurį gavo „Auksinį gaublį“. 1999 m. pasirodė filme „Žmogus mėnulyje“, už kurį antrą kartą savo karjeroje gavo „Auksinio gaublio“ apdovanojimą. 2000 m. suvaidino vaidmenį filme „Aš, kitas aš ir Irena“. Tais pačiais metais gavo žaliojo blogiuko Grinčo vaidmenį filme „Kaip Grinčas Kalėdas vogė“. 2003 m. su serialo „Draugų“ aktore Jennifer Aniston vaidino komedijoje „Briusas Visagalis“. 2004 m. vaidino dramoje „Amžinai tyro proto šviesa“ (liet. atitikmuo – „Jausmų galia“) bei komedijoje „Neįtikėtinos Lemoni Sniketo istorijos“. 2005 m. vaidino detektyvinėje komedijoje „Nuotykiai su Diku ir Džeine“. 2007 m. suvaidino pirmajame per visą savo karjerą trileryje – filme „23“, o 2008 m. įgarsino pagrindinį animacinio filmo „Hortonas“ personažą Hortoną, bei suvaidino itin pasisekusiame filme „Jis sako taip“ ("Yes man! ")

 Asmeninis gyvenimas 
Džimas dukart buvo vedęs. Su pirmąja žmona Melissa Womer turi dukrą Jane Erin Carrey (g. 1987 m. rugsėjo 6 d.). Jie išsiskyrė 1995 m. Vėliau Džimas vedė aktorę Lauren Holly, bet po mažiau nei metus trukusio vedybinio gyvenimo jie išsiskyrė. Pastaruoju metu Džimas gyvena kartu su aktore bei modeliu Jenny McCarthy, tačiau vedybų neplanuoja, teigdamas, kad atsisako tai daryti vien dėl „popieriaus lapo“.

Džimas yra vegetaras.Jim Carrey Biography, Monsters and Critics.com Jo mėgstamiausia grupė yra death metal muziką grojantys Cannibal Corpse.Interview to Jack Owens of Cannibal Corpse http://www.imdb.com/name/nm0000120/bio#ba

 Filmografija 
 Metai  Lietuviškas pavadinimas  Originalus pavadinimas  Vaidmuo2020Ežiukas SonicSONIC THE HEDGEHOGDr. Robotnik 2014  Bukas ir bukesnis 2  Dumb and Dumber To  Lloyd Christmas 2011  Pono Poperio pingvinai  Mr. Popper’s Penguins  Tom Popper 2009  Kalėdų Giesmė  A Christmas Carol  Ebenyzeris Skrudžas/Praeities, Dabarties, Ateities Kalėdų dvasios (įgarsino) 2009  Myliu tave, Filipai Morisai!  I Love You Phillip Morris  Steven Jay Russell 2008  Jis Sako Taip  Yes Man  Carl Allen 2008  Hortonas  Horton Hears a Who  Hortonas (įgarsinimas) 2007  23  The Number 23  Walter Sparrow/Fingerling 2005  Nuotykiai su Diku ir Džeine  Fun with Dick and Jane  Dick Harper 2004  Neįtikėtinos Lemoni Sniketo istorijos  Lemony Snicket’s A Series of Unfortunate Events  Grafas Olafas 2004  Jausmų galia  Eternal Sunshine of the Spotless Mind  Joel Barish 2003  Briusas Visagalis  Bruce Almighty  Bruce Nolan 2001  Didingasis  The Majestic  Peter Appleton 2000  Kaip Grinčas Kalėdas vogė  How the Grinch Stole Christmas  Grinch 2000  Aš, kitas aš ir Irena Me, Myself & Irene  Pareigūnas Charlie Baileygates/Hank Evans 1999  Žmogus mėnulyje  Man on the Moon  Andy Kaufman/Tony Clifton1998Saimonas BirčasSimon BirchAdult Joe Wenteworth 1998  Trumeno šou  The Truman Show  Truman Burbank 1997  Melagi, melagi  Liar Liar  Flecher Reed 1996  Prielipa  The Cable Guy  The Cable Guy 1996  Eisas Ventura: kai gamta šaukia  Ace Ventura: When Nature Calls  Ace Ventura 1995  Betmenas amžiams  Batman Forever  Riddler/Edward Nygma 1994  Bukas ir bukesnis  Dumb and Dumber  Lloyd Christmas 1994  Kaukė  The Mask  Stanley Ipkiss 1994  Eisas Ventura: naminių gyvūnėlių detektyvas  Ace Ventura: Pet Detective  Ace Ventura1992The itsy bitsy spiderThe exterminator (voice)1992Doing Time On Maple DriveTim Carter1991High Strung1989Rožinis kadilakasPink CadillacLounge Entertainer1989MIke Harmer: Murder Takes All1988Earth Girls Are EasyWiploc1988Mirties totalizatoriusThe Dead Pool1986Pegi Sjū vedybosPeggy Sue Got marriedWalter Getz1985Vienas įkandimasOnce BittenMark Kendall1984Ką radau, tas manoFinders KeepersLane Bidlekoff1983The Sex And Violance Family Hour1983All In Good TasteRalph1983Rubberface/Introducing… JanetTony Moroni

 Apdovanojimai 
Auksinis gaublys

 1999 m. geriausias aktorius dramos žanro filme: „Trumeno šou“
 2000 m. geriausias aktorius komedijos/miuziklo žanro filme: „Žmogus mėnulyje“

MTV kino apdovanojimai

 1995 m. – Geriausias pasirodymas komedijos žanro filme: „Bukas ir bukesnis“
 1995 m. – Geriausias bučinys filme: „Bukas ir bukesnis“ pasidalino apdovanojimą su Lauren Holly
 1996 m. – Geriausias pasirodymas komedijos žanro filme: „Eisas Ventura: kai gamta šaukia“
 1996 m. – Geriausias vyro aktoriaus pasirodymas filme: „Eisas Ventura: kai gamta šaukia“
 1996 m. – Geriausias pasirodymas komedijos žanro filme: „Prielipa“
 1996 m. – Geriausias blogiuko pasirodymas filme: „Prielipa“
 1997 m. – Geriausias pasirodymas komedijos žanro filme: „Melagi, melagi“
 1998 m. – Geriausias vyro aktoriaus pasirodymas filme: „Trumano šou“
 2000 m. – Geriausias blogiuko pasirodymas filme: „Kaip Grinčas Kalėdas vogė“
 2003 m. – Geriausias komedianto pasirodymas filme: „Briusas Visagalis“
 2003 m. – Geriausias bučinys filme: „Briusas Visagalis“ pasidalino apdovanojimą su Jennifer Aniston
 2003 m. – Geriausias stebuklas filme: „Briusas Visagalis“
 2004 m. – Geriausias blogiuko pasirodymas filme: „Nesėkminga Lemono Sniketo įvykių seka“
 2008 m. – Geriausias komedianto pasirodymas filme: „Jis sako Taip!“

 Šaltiniai 

 Nuorodos 



Kategorija:JAV aktoriai
Kategorija:Kanados aktoriai